Verrutop-liuoksella hoidetun syylän jälkihoito

|  |  |
| --- | --- |
| Kuvaus: | Kotihoito-ohje syylien Verrutop-käsittelyn jälkeen |

Syylät on käsitelty Verrutop-happoliuoksella, joka saa aikaan kemiallisen reaktion syyläkudoksessa ja syylien kuivumisen. Syylien väri voi muuttua käsittelyn jälkeen ensin keltaiseksi ja myöhemmin tummemmaksi kuivumisprosessin edetessä.

Hyvän hoitotuloksen saavuttamiseksi on useampi hoitokerta tarpeen. Uusintakäsittely tehdään 7-14 päivän kuluttua. Verrutop-hoito toteutetaan samalla tavalla kuin ensimmäisellä kerralla

Hoidon aikana ei ole rajoitteita esim. saunassa käynnille ja liikuntaa voi harrastaa normaalisti.

**Kotihoito**

* Kotona hoidetut syyläalueet **täytyy käsitellä 1-2 kertaa päivässä** alkoholipitoisella liuoksella (esim. Desinfektol P, Desinfektol H). Tämä on toistettava päivittäin ennen seuraavaa hoitokertaa. Desinfiointi edistää syyläkudoksen kuivumista ja hajoamista
* Hoidettua syylää ei tarvitse peittää eikä raaputtaa (alkoholipyyhintä riittää) ennen seuraavaa Verrutop-käsittelyä. Ihon arpeutuminen ja lopulta paraneminen etenee asteittain ja n. 7-14 päivän kuluttua rupi irtoaa tai se poistetaan uusintakäsittelyn yhteydessä
* Jos syylä on kuormitusalueella, suositellaan sitä keventämään huopalevyllä, -renkailla tai känsän suojalla

Verrutop-liuos on tarkoitettu ainoastaan terveydenhuollon ammattilaisten käyttöön, tuotetta ei myydä kuluttajille.